DOHOME เด้ง 3% โบรกชี้งบ Q2 สดใส ยอดขายสาขาเดิมหนุน ชูเป้า 19.07 บ. อัพไซด์ 29%
DOHOME ดีด 3% จับตาผลประกอบการงวดไตรมาส 2/65 สดใส อานิสงส์ยอดขายสาขาเดิมเติบโตได้ Double digit โบรกแนะนำราคาเป้าหมาย 19.07 บ. อพไซด์ 29%
DOHOME ดีด 3% จับตาผลประกอบการงวดไตรมาส 2/65 สดใส อานิสงส์ยอดขายสาขาเดิมเติบโตได้ Double digit โบรกแนะนำราคาเป้าหมาย 19.07 บ. อพไซด์ 29%
15 ก.ค. 2565

ผู้สื่อข่าวรายงานว่า วันนี้ (15 ก.ค.65) ราคาหุ้น บริษัท ดูโฮม จำกัด (มหาชน) หรือ DOHOME ณ เวลา 15:13 น. อยู่ที่ระดับ 14.70 บาท บวก 0.40 บาท หรือ 2.80% สูงสุดที่ระดับ 14.90 บาท ต่ำสุดที่ระดับ 14.30 บาท ด้วยมูลค่าการซื้อขาย 110.14 ล้านบาท

บล.เอเอสแอล ระบุในบทวิเคราะห์ว่า คาดการณ์แนวโน้มไตรมาส 2/65 เติบโตต่อเนื่อง แม้ว่าจะมีช่วงวันหยุดยาวแต่ SSSG ยังสามารถเติบโตได้ Double digit โดยในช่วง เม.ย. อยู่ที่ระดับ 15.17% แต่ประเมินว่า พ.ค.-มิ.ย. จะเพิ่มขึ้นเป็น 19-20% ได้อีกทั้งทุกสาขากลับมาเปิดได้เต็มไตรมาส ช่วยหนุนผลประกอบการส่วนสาขาหาดใหญ่ที่ได้เปิดไปช่วงปลายมี.ค. ปัจจุบันคืนทุนแล้ว แนะนำราคาเป้าหมาย 19.07 บ.
อย่างไรก็ดีราคาน้ำมันปรับลงมาน่าจะช่วยให้คลายกังวลผลกระทบจากเงินเฟ้อสูง โดยจะหนุนกำลังซื้อเพิ่มขึ้นช่วยให้เศรษฐกิจและการท่องเที่ยวมีแนวโน้มฟื้นตัวได้ดี